# Адриан Лазаровски

### от Уикипедия, свободната енциклопедия

Адриан Лазаровски български писател
Роден: | 4 май 1976 Варна, България

Адриан Лазаровски е български писател, преводач и журналист.

Роден е на 4 май 1976 година в гр. Варна. Завършил Българска филология в Софийски университет "Св. Кл. Охридски", където защитава дипломна работа на тема "Преображенията на готическото в романа "1984" от Джордж Оруел".

Работи като преводач и редактор на свободна практика и има преведени над 30 книги от руски и английски език. Сред преведените от него автори са Владимир Набоков, Рей Бредбъри, Роалд Дал, Ричард Матисън, Робърт Блох, Лорд Дансени, Стивън Кинг. Съставител и преводач е на сборника разкази "Шепнещият в тъмнината" на Хауърд Лъвкрафт и "Махалото на шестото време" - стихове от Даниил Хармс. Работи и в областта на преводната детска литература.

Негови авторски разкази присъстват в антологията с нова българска фантастика "Точка на пристигане" и първата българска фентъзи антология "Звяр незнаен". Спечелил е трета награда в конкурса "Фантастика през 100 очи" на издателство "Аргус" с разказа "Езерото". Има публикации в "Литературен вестник", "24 часа", "Кръг", "Върколак", "Софийски унивеситет", "Зона F", "Фентъзи Фактор" и "Тера Фантастика". Пише предимно в областта на хоръра, фантастиката и психологическия трилър, като творбите му са високо ценени от критиката.

Работил като музикален журналист в списанията "Хаос" и "Нов Ритъм", а понастоящем в изданието за праведна музика "Про-Рок", където е особено популярен със специфичния си стил на интервюиране. Сътрудничи на електронното издание за култура и изкуство Словеса предимно в областта на литературната, театралната и музикална критика.

Взето от „http://bg.wikipedia.org../../../%D0%B0/%D0%B4/%D1%80/%D0%90%D0%B4%D1%80%D0%B8%D0%B0%D0%BD_%D0%9B%D0%B0%D0%B7%D0%B0%D1%80%D0%BE%D0%B2%D1%81%D0%BA%D0%B8_89f6.html“.

Категории: Български журналисти | Съвременни български писатели | Български писатели-фантасти

##### Views

- Статия
- Беседа
- Текуща версия

##### Търсене